Vitamiinid, mis aitavad väsimuse vastu
#000002
Sügistalvisel perioodil tunnevad enamik meist ennast palju väsinumana. Päikesepaiste vähenedes muutub harjumuspärane päevarütm, igapäeva tegevused ja tihti ka toitumine. Sageli kurdetakse just sügise saabudes vaimse tervisega seotud probleemide esinemist (langenud meeleolu, ärevus jm). Enamjaolt kiputakse aga väsimuse sümptomeid ning vaimse tervise probleemide esinemist ignoreerima ja oodatakse lihtsalt järgmist kevadsuvist aega. Siiski tasub regulaarse energiapuuduse korral reageerida kohe ja hakata uurima põhjuseid. Sageli võib põhjuseks olla mõne vitamiini puudus. Toome välja peamised vitamiinid, mis aitavad võidelda väsimuse vastu.
#000003
B-grupi vitamiinidest sõltub meie närvisüsteem, lihaste töö, vaimne tervis ja üldine immuunsüsteem. Kuna B-grupi vitamiinid on vees lahustuvad, siis organismis nad ei talletu ja neid ei saa n-ö varuks koguda. Erilist tähelepanu tasub pöörata B12 vitamiinile, sest just see koostöös teiste B-grupi vitamiinidega aitab muuta söödud toidu energiaks. Samuti hoiab see keha närvisüsteemi ja vererakke tervena ning aitab ära hoida aneemiat, mille esinemisel tuntakse tavaliselt nõrkust ja väsimust. Parimad B-grupi vitamiinide allikad on liha (k.a maks), kala, piimatooted ja muna. Toidulisandina on soovitatav B-grupi vitamiine tarbida alati kompleksina.
#000004
Koensüümi Q10 sünteesib meie organism enamjaolt ise. Rakud kasutavad koensüüm Q10 energia saamiseks ja oksüdatiivsete kahjustuste eest kaitsmiseks. Kui Q10 tase langeb, ei suuda keharakud toota kasvuks ja tervena püsimiseks vajalikku energiat ja see võib põhjustada väsimust. Q10 vitamiini sünteesib maks ise eeldusel, et see on kahjustamata ning organismil on piisavalt B-grupi vitamiinide varu. Vanusega organismi võime sünteesida Q10 vitamiini langeb ja siis tuleb hakata erilist tähelepanu pöörama, et Q10 vajalik norm tuleks täis kas toidust või võtta vajadusel juurde toidulisandeid. Parimad Q10 allikad on näiteks pähklid, liha, rasvane kala, maks ja spinat.
#000005
D-vitamiini on peamiselt vaja kaltsiumi ja fosfori omastamiseks, vere hüübimiseks ja südametegevuse töö toetamiseks, infektsiooni- ja diabeediriski vähendamiseks ning see on oluline ka meie luudele ja hammastele. D-vitamiini puuduse korral kurdetakse väga tihti lihasväsimuse üle. Selle põhjuseks võib olla mitokondrite – keha igas rakus olevate elektrijaamade – vähenenud efektiivsus. Uuringud on näidanud, et D-vitamiin tõstab keharakkudes energiataset. Samuti on D-vitamiini puudust seostatud depressiooni sümptomite ilmnemisega.
#000006
Kuigi D-vitamiini leidub vähesel määral näiteks kalas ja munas, siis peamiselt saab meie organism D-vitamiini siiski päikeselt (naha kaudu). Suvel piisab 10-15 minutist päikese käes viibimisest, et saada kätte päevane D-vitamiini vajadus. Sügistalvisel perioodil, kui päikest pole, on soovitatav tarbida D-vitamiini toidulisandina. Meie soovitame NutriDream D3-vitamiini.
#000007
Vitamiinipuuduse põhjused, sümptomid ja tagajärjed
#000008
ebakorrektne toitumine, sh vitamiinirikaste toitude (nt köögiviljade ja puuviljade) mittepiisav tarbimineebatervislik elustiil – liigne alkoholi tarbimine ja suitsetamineliigne lisatud suhkruga toidu tarbimine – lisatud suhkrud takistavad vitamiinide imendumist ja kahandavad organismis toitainete varusidteatud ravimite regulaarne tarbimineraskete haiguste põdemine
#000009
Kui lühiajaline vitamiinipuudus ei põhjusta reeglina tõsiseid pikaajalisi tagajärgi, siis kestev puudus võib viia ohtlike seisunditeni. Näiteks suureneb organismi vastuvõtlikkus haigestumiseks rasketesse haigustesse (südame- ja veresoonkonna haigused, vähk jmt), võivad tekkida tõsised ainevahetushäired ja ka näiteks toidutalumatused. Organismile olulised antioksüdantsete omadustega E- ja C- vitamiinide puuduse korral suureneb tõenäosus rakkude kahjustustele ja see soodustab kehas kroonilise põletiku teket.
#000011
Kuigi kõige lihtsama moodusena vitamiinipuuduse ennetamiseks tundub erinevate vitamiinikompleksite tarbimine toidulisandina, siis tegelikult on vitamiinipuuduse ennetamiseks palju tervislikum ja parem moodus korrastada oma toidulaud ja süüa võimalikult mitmekesist ja vähetöödeldud toitu. Väga oluline on tarbida piisavas koguses (vähemalt 500 g päevas) köögivilju, sh lehtköögivilju, ja puuvilju ning marju. B-grupi vitamiinide puuduse ennetamiseks tuleb süüa liha, kala, kaunvilju ja täisteravilja. Punase liha tarbimisega tasub siiski piiri pidada, sest uuringud on näidanud, et punase liha liigtarbimine võib põhjustada halbade mikroorganismide kasvu soolestikus ja see soodustab kroonilise põletiku teket.
#000012
Kindlasti tuleb vältida kiudainevaese ja suhkrurikka toidu tarbimist. Teravilja tasub alati süüa täisteraviljana, kuna rafineeritud teraviljast on eemaldatud kõige vitamiinirikkam osa sellest viljast.
#000013
Ainus vitamiin, mida kindlasti sügistalvisel perioodil tarbida toidulisandina, on D-vitamiin!
#000014
Be More e-poes on suur valik supertoidupulbreid, mis sisaldavad vitamiinirikkaid naturaalseid koostisosasid ja mida saab kergesti lisada smuutile, pudrule või jogurtile. Näiteks Be Healthy supertoidusegu sisaldab suures koguses looduslikku päritolu C-vitamiini ja erinevaid B-grupi vitamiine. Be Active supertoidusegu on samuti B-grupi vitamiiniderikas peedipulbrit sisaldav supertoidupulber.
#000015
Kui oled sageli väsinud või Sul on muud vitamiinipuuduse pikaaegsed sümptomid, siis pöördu kindlasti arsti poole ning tee vajalikud analüüsid.
#000016
Väsimuse leevendamiseks vali smuutisse tumedad marjad, mis sisaldavad rohkem antioksüdante ja C-vitamiini. Parim valik supertoidusegudest on Be Active, sest sisaldab B-grupi vitamiine, C-vitamiini ja foolhapet, mis kõik võitlevad kurnatusega ja toetavad aktiivset elustiili.
#000017
Segus sisalduv punapeet on kiudaineterikas, sisaldab folaati, B-vitamiine ning on kasulik südametegevusele, närvisüsteemile, alandab vererõhku, soodustab seedimist.
#000018
Goji marjad on kõrge antioksüdantide, vitamiinide, aminohapete ja mineraalainete sisaldusega, mis taastavad jõudu ning leevendavad stressi.
#000019
Camu-camu sisaldab suurel hulgal C-vitamiini ja tsinki, mis tugevdavad immuunsüsteemi ning on põletikuvastased.
#000020
Mustsõstar on üks kõrgeima antioksüdantide sisaldusega Eestis kasvav mari, mis on ühtlasi ka hea C-vitamiini allikas ja toetab silmade tervist.
#000021
1 banaanpeotäis mustikaidpeotäis vaarikaidpeotäis mustsõstraid150 ml vett1 tl Be More kanepiseemneid1 spl Be Active supertoidusegu
#000022
Artikli autor: Toitumisterapeut Diana Zintšenko
#000023
Salvesta minu nimi, e-posti- ja veebiaadress sellesse veebilehitsejasse järgmiste kommentaaride jaoks.
#000025
ja ole kursis värskeimate retseptide, pakkumiste, uudistega ja saa esimeselt ostult 10% soodustust
#000026
Be More retseptiraamatust leiad 34 lehekülge ideid, kuidas supertoidusegusid igapäevaselt toidu sees kasutada. Ikka selleks, et saaksid olla rohkem!
#000027
NB! E-posti sisestamisega liitud automaatselt meie uudiskirjaga, et saaksime Sind kursis hoida tasuta transpordi ja muude pakkumistega.
#000028